Lav et referat af nedenstående tekst:

Tekst:
De sidste par dages solskinsvejr har lokket flere danskere til kysterne, og hvis man er kommet forbi Nørlev, der ligger Nord for Løkken, så har man måske bemærket, at den gamle købmandsbutik tæt ved stranden er blevet forvandlet til café og surfbutik. Danskerne er blevet vilde med vandsport, og ifølge lederen i den nye butik på Nørlev strand, er det helt oplagt for netop danskere at udøve vandsport. - Det giver så god mening, fordi vi har så meget kystlinje i Danmark, siger Nicolaj Klitgaard Frederiksen, der er leder af Havs i Nørlev. I Havs kan man blandt andet prøve kræfter med Stand Up Paddling og med surf, og det betyder, at vejrforholdene ikke er så afgørende. - I dag er der ingen vind og vandet er helt roligt. Så er det oplagt at nyde naturen fra vandsiden på et SUP-board, siger han. Et aktivitetshus for alle Formålet med Havs er at kunne tilbyde et koncept, der både tiltrækker lokale og turister, men det er også vigtigt for lederen, at der er noget for hele familier, og derfor har de kombineret flere aktiviteter i og omkring huset. - Måske er der nogle familier, hvor halvdelen af familien gerne vil i vandet, men den anden halvdel hellere vil sidde på terassen og nyde den hyggelige stemning, så kan man sagtens det, siger Nicolaj Klitgaard Frederiksen. Udover vandaktiviteterne byder Nørlev Strand også på gode vandre- og cykelruter.

Referat:
Siden coronapandemien isolerede os alle fra vores vante aktiviteter, har flere danskere fået for vane at opsøge sport i det fri. I Nørlev kan man nu snuse til forskellige former for vandsport.